
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Κοκκινοπύλια Ν. Αιτωλ/νίας με 
πληθυσμό μέχρι και 2000 κατοίκους και καθορισμός όρων 

και περιορισμών δόμησης αυτού. 1 

Καθορισμός ορίων οικισμού Μεσοχώρι Ν. Δράμας, κατηγοριοποίηση 
αυτού και καθορισμός όρων και περιορισμών δόμησής του. ... 2 
Καθορισμός ορίων, όρων και περιορισμών δόμησης του οικισμού 
Αρκάσα, Κοιν. Αρκάσας Καρπάθου και κατηγορία αυτού. ... 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3614 (1) 

Καθορισμός ορίων οικισμού Κοκκινοπύλια Ν. Αιτωλ/νίας με πληθυσμό 
μέχρι και 2000 κατοίκους και καθορισμός όρων και περιορισμών δόμη¬ 
σης αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις Δ/ξεις του από 24.4.1985 Π.Δ. (Φ.Ε.Κ. 181 Δ/3.5.1985) 
«Περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα πληθυσμιακά στοιχεία της τελευταίας απογραφής της Ε.Σ.Χ.Ε. 


4. Την υπ’ αριθ. 14/86 γνωμοδότηση του Συμβουλίου ΧΟΠ του Νο¬ 
μού. 

5. Την υπ’ αριθ. 50/86 απόφαση του Κοινοτικού Συμβουλίου, αποφασί¬ 
ζουμε: 

I. Κατατάσσουμε τον οικισμό κατά κατηγορία αδιάφορος, στάσιμος, συνε¬ 
κτικός, μικρός. 

II. Καθορίζουμε τα όρια του οικισμού Κοκκινοπύλια Κοινότ. Κα¬ 
μαρούλας Επαρχίας Τριχωνίδος Ν. Αιτωλ/νίας με στοιχεία το όριο 
ταυτίζεται με το δχέδιο πόλης, όπως αυτά φαίνονται στο συνοδευ¬ 
τικό της παρούσης σχεδιάγραμμα κλίμ. 1:5.000, που αποτελεί 
αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επί τόπου ελέγχου. Τα όρια μεταξύ των 
σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης. 

α) Αρτιότητα οικοπέδων εντός των ορίων του οικισμού σύμφωνα με 
το ειδικό διάταγμα έγκρισης του σχεδίου. 

Κατά παρέκκλιση εντός των ιος άνω ορίων θεωρούνται άρτια τα 
γήπεδα με όποιο εμβαδόν έχουν κατά την ημέρα δημοσίευσης του από 
24.4.85 Π.Δ/τος (ΦΕΚ 181 Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κ.λπ.) φαίνονται στο άρθρο 5 του ανωτέρω Δ/τος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 9 Απριλίου 1987 
Ο Νομάρχης 

ΒΑΓ. ΓΙΑΝΝΑΚΟΪΛΙΑΣ 

Αριθ. ΤΠ- ΠΕ 5242 (2) 

Καθορισμός ορίων οικισμού Μεσοχώρι Ν. Δράμας, κατηγοριοποίηση 
αυτού και καθορισμός όρων και περιορισμών δόμησής του. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1) Τις διατάξεις του Ν. 3200/55 και του Ν.Δ, 532/72 «περί διοικητικής 
αποκεντρώσεως». 

2) Τις διατάξεις του Α.Ν. 314/68 «περί παροχής αρμοδιοτήτων στο 
Υπουργό Β. Ελλάδος και τους Νομάρχες» όπως τροποποιήθηκε με το Ν.Δ. 
1018/71. 

3) Τις διατάξεις του Ν.Δ. της 17.7.23 «περί σχεδίων πόλεων». 

4) Τις διατάξεις του Ν. 1337/83 όπως τροποποιήθηκαν με τον Ν. 
1512/85. 

5) Τις διατάξεις του Ν. 1577/85 περί «Γ.Ο.Κ.». 

6) Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.00 κατοίκους, κατηγορίες αυτών 
και καθορισμός όρων και περιορισμών δόμησής τους, όπως τροποποιή¬ 
θηκαν με το από 14.2.87 Π.Δ. (ΦΕΚ 133Δ/23.2.87). 

7) Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών πό¬ 
λεων. 

8) Τα δελτία αρχιτεκτονικής αναγνώρισης των οικισμών, που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

9) Τα πληθυσμιακά στοιχεία της τελευταίας απογραφής του Κράτους της 
Ε.Σ.Υ.Ε. 

10) Την με αριθμό 71/12.9.85 απόφαση Κοινοτικού Συμβου¬ 
λίου της Κοινότητας Παρανεστίου. 

11) Την με αριθμό 8 (θέμα 10)27.8.86 γνωμοδότηση του Συμβουλίου 
ΠΕΧΩΔΕ του Νομού. 

3 (θέμα 1)/18.2.87, αποφασίζουμε: 

1. Καθορίζουμε τα όρια του οικισμού Μεσοχώρι της Κοινότητας 
Παρανεστίου του Ν. Δράμας με στοιχεία 1, 2, 3, 4, 5, 6, 7, 8, 9, 10, 
11, 12, 13, 14, 15, 16, 17, 18, 19, 20, 21, 22, 23, 24, 25, 26, 
1, όπως αυτά φαίνονται στο συνοδευτικό της παρούσας διάγραμμα με 
κλίμακα 1:5.000 που αποτελεί αναπόσπαστο μέρος αυτής και συντά¬ 
χτηκε με βάση στοιχεία χαρτών και επιτόπιο έλεγχο. 

2. Κατατάσσουμε τον οικισμό Μεσοχώρι της Κοινότητας Παρα¬ 
νεστίου του Ν. Δράμας σύμφωνα με το δελτίο κατηγοριοποίησης 
των οικισμών της μελέτης των ανοικτών πόλεων του Νομού σε 
Ενδιαφέροντα, Φθίνοντα, Συνεκτικό, Μικρό. 

3. Καθορίζουμε γενικούς και ειδικούς όρους και περιορισμούς δόμησης 
για τον προαναφερόμενο οικισμό και για κάθε τομέα του όπως αυτά 
φαίνονται στο συνοδευτικό της παρούσας διάγραμμα. 

Α’ Γενικοί όροι δόμησης 

α. Τομέας I (Σχέδιο διανομής) 

Ελάχιστο Πρόσωπο: 14 μέτρα. 


Ελάχιστο Εμβαδό: 300 τετρ. μέτρα. 

Συντελεστής Δόμησης: 0,8. 

Μέγιστο ύψος κτιρίων: 7,50 μέτρα, 
β. Τομέας II (Υπόλοιπο τμήμα οικισμού). 

Ελάχιστο Εμβαδό: 500 τετρ. μέτρα. 

Μέγιστο ύψος κτιρίων: 7,50 μέτρα. 

Για το πρόσωπο και τη μεγίστη δυνατότητα δόμησης στον τομέα αυτό 
ισχύουν τα ανοιφερόμενα στα άρθρα 5 και 6 του Π.Δ. της 24.4.85 (ΦΕΚ 
181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται άρτια τα 
οικόπεδα με όποιο εμβαδό είχαν σπς 3.5.85 ημέρα δημοσίευσης του από 
24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περιπτώ¬ 
σεις χωρίς υπέρβαση του Σ.Δ. ή της δυνατότητας μεγίστης δόμησης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος κτισμάτων του οικισμού, 
ιι) Λόγω υψομετρικών διαφορών του οικοπέδου, 
ε. Κατά τα λοιπά ισχύουν οι γενικοί όροι δόμησης του Π.Δ. της 24.4.85. 
Β' Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης της 
ομάδας Β (ενδιαφέροντες) όπως ορίστηκαν με την ΤΠΠΕ 5830/26.11.86 
απόφασή μοις και αναγράφονται στην καρτέλα που συνοδεύει την παρούσα 
οιπόφαση. 

4. Γενικά. 

α) Πριν από οποιαδήποτε κατάτμηση οικοπέδου μέσα στα όρια του 
οικισμού θα πρέπει να θεωρείται το σχετικό Τοπογραφικό διάγραμμα 
από το Τμήμα Πολεοδομίας και Π.Ε. του Νομού. 

Στα τμήματα του οικισμού χωρίς εγκεκριμένο σχέδιο θα πρέπει να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία χώρων σύμφωνα με τα οριζόμενα στις διατάξεις της παρα¬ 
γράφου 1 του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων, μικρών οικοπέδων κ.λπ. 

δ) Η παρούσα απόφαση με το σχεδιάγραμμα οριοθέτησης και διαχω¬ 
ρισμού τομέων καθώς και την καρτέλα ειδικών όρων δόμησης να δημο- 
αιευθεί στην Εφημερίδα της Κυβέρνησης. 

ε) 'Οπου στην απόφαση αναφέρεται το Π.Δ. της 24.4.85 να συμπληρωθεί, 
όπως τροποποιήθηκε με το από 14.2.87 Π.Δ. (Φ.Ε.Κ. 133Δ/23.2.87). 

Δράμα, 23 Μαρτίου 1987 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 




ΠΕΡΟίδϋΐά 

, νε κοί'τία 

Αριθ. ΧΟΠ/ΕΠΑ 173 (3) 

Καθορισμός ορίων, όρων και περιορισμών δόμησης του οικισμού Αρκάσα 
Κοιν. Αρκάσας Καρπάθου και κατηγορία αυτού. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

Γ. Τις διατάξεις του από 24.4.1985 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών στους οποίους 
οινατέθηκε σχετική μελέτη στα πλαίσια του προγράμματος των ανοικτών 
πόλεων που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συμπλη¬ 
ρώθηκαν από τους αναφερομένους μελετητές κατά τις υποδείξεις των 
σχετικών προδιαγραφών του ΥΧΟΠ. 

4. Τα πληθυσμιακά στοιχεία απογραφής της ΕΣΥΕ. 

5. Την υπ’ αριθ. 15/9.4.87 γνωμοδότηση του Συμβουλίου ΧΟΠ του Νο¬ 
μού. 

6. Την υπ’ αριθ. 15/1986 απόφαση του Κοινοτικού Συμβουλίου Αρκάσας, 
αποφασίζουμε : 

1. Κατατάσσουμε τον οικισμό στην κατηγορία Παραλιακός, Ενδια¬ 
φέρων, Φθίνων, συνεκτικός, μεσαίος. 

2. Καθορίζουμε τα όρια του οικισμού Αρκάσας Κοιν. Αρκάσας Καρ¬ 
πάθου όπως αυτά φαίνονται στο συνοδευτικό της παρούσας τοπογραφικό 
σχεδιάγραμμα που αποτελούν (αναπόσπαστο μέρος της απόφασης αυτής 
και συντάχθηκε βάσει στοιχείων χαρτών και επιτόπου ελέγχου. 

I. Καθορίζουμε τους ακόλουθους γενικούς και ειδικούς όρους και περιορι¬ 
σμούς Δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 181Δ/3.5.85. 


2. Εντός του συνεκτικού τμήματος καθορίζεται αρτιότητα 300μϊ 
Εντός της περιοχής μέσα στα όρια και πέραν του συνεκτικού τμήματος 
καθορίζεται αρτιότητα ΙΟΟΟμ 2 . 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
Δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

1) Επικάλυψη: δώμα από πλάκα μπετόν χρώματος γκρι 2) Όψεις: 
Κύρια και λοιπές από σοβά σε χρώμα λευκό ή άλλο χαρακτηριστικό 
του οικισμού. 3) Εξώστες όχι συνεχείς 4) Εξωτερικά ανοίγματα με 
οριζόντιο πρέκι σε αναλογία 30% του συνόλου των όψεων 5) Εξωτερικά 
κουφώματα ξύλινα ταμπλαδωτά με φεγγίτη σε χρώμα αρμονικό με τα 
χρώματα της όψης. Συρόμενα αποκλείονται 6) Κορνίζες γύρω από τα 
ανοίγματα 7) Χαμηλός μανδρότοιχος από μπετόν περιβάλλει το κτίριο 
8) Οι όψεις ελέγχονται από την αρμόδια ΕΕΑΕ. 

Οι λοιπές ενδείξεις του συνημμένου δελτίου αρχιτεκτονικής αναγνώρι¬ 
σές είναι δυνητικές για τον ιδιοκτήτη ή μελετητή. 

II. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολ/μίας και ΠΕ της Νομαρχίας ώστε να εξασφαλίζεται 
η συνέχεια των υπαρχόντων Κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 (ΦΕΚ 
181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβέρνησης. 

Ρόδος 10 Απριλίου 1987 
Ο Νομάρχης 
I. ΜΑΧΑΙΡΙΔΗΣ 

















